# Viden i spil med Idrættens Analyseinstitut – arbejdsspørgsmål

## Beijing 2022 – til månen og tilbage

I 2022 er det tid til den 24. udgave af vinter-OL, og denne gang skal den olympiske flamme tændes i Beijing. I dette afsnit har Cecilie Hedegaard Bak inviteret Stanis Elsborg, senioranalytiker i Play the Game, i studiet til en snak om, hvordan den kinesiske statsmagt og andre stater gennem historien bruger og har brugt store internationale sportsbegivenheder til at promovere deres egne nationalpolitiske dagsordener.

Vi skal se nærmere på, hvordan Kina forsøger at iscenesætte og promovere landets politiske ambitioner i rummet, og hvordan en panda kan spille en stor, international idrætspolitisk rolle.

## Arbejdsspørgsmål

1. Redegør med udgangspunkt i Stanis Elsborgs eksempler for, hvordan rumpolitik indgik som en del af åbningsceremonierne ved OL under den kolde krig og ved Vinter-OL i Sotji 2014.
2. Hvorfor er det ifølge Stanis Elsborg særligt vigtigt for nogle nationer at iscenesætte sig selv via rumpolitik og elitesport?
3. Hvad kendetegner den æra, som Kina forsøger at portrættere gennem overleveringsceremonien for 2022, og hvordan gøres det?
4. Hvilken symbolsk rolle har maskotten ved Vinter-OL i 2022, og hvordan hænger det sammen med begrebet ’soft power’?

## Supplerende materiale

[Læs artiklen ’Beijing 2022: To the moon and back’](https://www.playthegame.org/news/comments/2021/1020_beijing-2022-to-the-moon-and-back/) på Play the Games hjemmeside (på engelsk).

[Lyt til afsnittet ’Soft power og sport’](https://soundcloud.com/viden-i-spil/soft-power-og-sport), hvor Stanis Elsborg går i dybden med begrebet ’soft power’.

[Lyt til afsnittet ’OL i Beijing 2008 – etpartistatens propaganda’](https://soundcloud.com/medianoperspektiv/ol-i-beijing-2008-etpartistatens-propaganda?in=medianoperspektiv/sets/med-kroppen-ind-i-kulturen) produceret af idrætshistorie.dk og udgivet i Mediano Sport & Perspektiv.

[Se overleveringsceremonien fra vinter-OL i Pyeongchang i 2018](https://youtu.be/7rDxnPkLZMc?t=5387).